ananddey/assamese-wiki-corpus huggingface dataset:
জুলিয়া গাৰ্ণাৰ

জুলিয়া গাৰ্ণাৰ (ইংৰাজী: Julia Garner; জন্ম: ১ ফেব্ৰুৱাৰী, ১৯৯৪) এগৰাকী আমেৰিকান অভিনেত্ৰী। নেটফ্লিক্সৰ ক্ৰাইম ড্ৰামা ধাৰাবাহিক অ’জাৰ্ক (২০১৭–২০২২)ত ৰুথ লেংম’ৰৰ চৰিত্ৰত অভিনয় কৰি তেওঁ বিশেষ স্বীকৃতি লাভ কৰে। এই অভিনয়ৰ বাবে তেওঁ সমালোচকৰ উচ্চ প্ৰশংসা লাভ কৰাৰ লগতে ড্ৰামা ধাৰাবাহিকৰ শ্ৰেষ্ঠ সহযোগী অভিনেত্ৰী শিতানত তিনিটাকৈ প্ৰাইমটাইম এমি বঁটা আৰু এটা গোল্ডেন গ্লোব বঁটা লাভ কৰে।

গাৰ্ণাৰে এফএক্স (FX) ড্ৰামা ধাৰাবাহিক দ্য আমেৰিকানছ (২০১৫–২০১৮), নেটফ্লিক্সৰ মিনি-চিৰিজ মেনিয়াক (২০১৮), আৰু ব্ৰাভোৰ ট্ৰু ক্ৰাইম ধাৰাবাহিক ডাৰ্টি জন (২০১৮–২০১৯)ত অভিনয় কৰিছে। ২০২২ চনত তেওঁ নেটফ্লিক্সৰ মিনি-চিৰিজ ইনভেণ্টিং এনাত এনা চোৰোকিনৰ চৰিত্ৰত অভিনয় কৰিছিল, যাৰ বাবে তেওঁ এটা প্ৰাইমটাইম এমি বঁটা আৰু গোল্ডেন গ্লোব বঁটাৰ মনোনয়ন লাভ কৰে।

চলচ্চিত্ৰৰ ক্ষেত্ৰত গাৰ্ণাৰে মাৰ্থা মাৰ্চি মে’ মাৰ্লিন (২০১১), দ্য পাৰ্কছ অৱ বিয়িং এ ৱালফ্লাৱাৰ (২০১২), চিন চিটি: এ ডেম টু কিল ফৰ (২০১৪), আৰু দ্য ফেণ্টাচটিক ফ'ৰ: ফাৰ্ষ্ট ষ্টেপছ (২০২৫)-ত অভিনয় কৰিছে। ইয়াৰ উপৰি তেওঁ গ্ৰেণ্ডমা (২০১৫), দ্য এচিষ্টেণ্ট (২০১৯), দ্য ৰয়েল হোটেল (২০২৩), উল্ফ মেন (২০২৫), আৰু ৱেপনছ (২০২৫) আদি ছবিত মুখ্য চৰিত্ৰত অভিনয় কৰিছে।

প্ৰাৰম্ভিক জীৱন আৰু শিক্ষা

জুলিয়া গাৰ্ণাৰৰ জন্ম ১৯৯৪ চনৰ ১ ফেব্ৰুৱাৰীত নিউয়ৰ্কৰ ব্ৰংক্‌ছৰ ৰিভাৰডেল নামৰ ঠাইত হৈছিল। তেওঁৰ মাতৃ তামাৰ গিংগোল্ড এগৰাকী থেৰাপিষ্ট, যিয়ে পূৰ্বে ইজৰাইলত অভিনেত্ৰী আৰু কৌতুক শিল্পী হিচাপে কাম কৰিছিল। তেওঁৰ পিতৃ থমাছ গাৰ্ণাৰ এজন চিত্ৰশিল্পী আৰু কলা শিক্ষক, যি মূলতঃ অ’হিঅ’ৰ শ্বেকৰ হাইটছৰ বাসিন্দা। গাৰ্ণাৰৰ মাতৃ ইহুদী সম্প্ৰদায়ৰ। তেওঁৰ জ্যেষ্ঠ ভগ্নী আন্না গাৰ্ণাৰ এগৰাকী শিল্পী। তেওঁ হিব্ৰু ভাষা বুজি পায় কাৰণ তেওঁৰ মাতৃয়ে এই ভাষাত কথা পাতে, কিন্তু তেওঁ নিজে এই ভাষাত সাৱলীল নহয়।

গাৰ্ণাৰে কানেক্টিকাটৰ গ্ৰীণউইচৰ ঈগল হিল স্কুলত পঢ়া-শুনা কৰিছিল। তেওঁ নিজৰ লাজকুৰীয়া স্বভাৱ আঁতৰাবলৈ ১৫ বছৰ বয়সত অভিনয়ৰ পাঠ গ্ৰহণ কৰিবলৈ আৰম্ভ কৰিছিল। ২০২৩ চনৰ ছাগ-আফট্ৰা (SAG-AFTRA) ধৰ্মঘটৰ সময়ত গাৰ্ণাৰে ফ্ৰান্সৰ ইকোল ফিলিপ গোলিয়াৰত ফিলিপ গোলিয়াৰৰ অধীনত ‘ক্লাউন’ (clown) চৰিত্ৰৰ অভিনয়ৰ অধ্যয়ন কৰিছিল।

ব্যক্তিগত জীৱন

গাৰ্ণাৰে ফষ্টাৰ দ্য পিপলৰ মুখ্য কণ্ঠশিল্পী মাৰ্ক ফষ্টাৰৰ সৈতে বিবাহপাশত আবদ্ধ হয়। তেওঁলোকৰ বাগদানৰ আঠ মাহৰ পিছত ২০১৯ চনৰ ডিচেম্বৰত নিউয়ৰ্ক চিটি হলত এক অনুষ্ঠানৰ জৰিয়তে এই বিবাহ সম্পন্ন হয়।

২০২৩ চনৰ ৭ অক্টোবৰৰ আক্ৰমণৰ পিছত গাৰ্ণাৰে ক্ৰিয়েটিভ কমিউনিটি ফৰ পিচৰদ্বাৰা প্ৰকাশিত এখন মুকলি পত্ৰত স্বাক্ষৰ কৰিছিল। য’ত ৰাষ্ট্ৰপতি জো বাইডেনৰ "ইহুদী জনসাধাৰণৰ প্ৰতি অটল নৈতিক দৃঢ়তা, নেতৃত্ব আৰু সমৰ্থন"ক প্ৰশংসা কৰাৰ লগতে আক্ৰমণৰ সময়ত অপহৰণ কৰা সকলো পণবন্দীক মুকলি কৰি দিবলৈ আহ্বান জনোৱা হৈছিল।

তথ্যসূত্ৰ

বাহ্যিক সংযোগ

শ্ৰেণী:আমেৰিকান অভিনয় শিল্পী
চামান নৃত্য

চামান নৃত্য বা হাজাৰ হাতৰ নৃত্য ইণ্ডোনেছিয়াৰ অন্যতম জনপ্ৰিয় নৃত্য। ইয়াৰ উৎপত্তি ইণ্ডোনেছিয়াৰ আচেহ্ প্ৰদেশৰ গায়ো লুইছৰ বাসিন্দা গায়ো জনগোষ্ঠীৰ পৰা হৈছে আৰু ইয়াক সাধাৰণতে গুৰুত্বপূৰ্ণ অনুষ্ঠান উদযাপনৰ অংশ হিচাপে পৰিৱেশন কৰা হয়।
ইণ্ডোনেছিয়াৰ বিভিন্ন নৃত্যই দেশখনৰ জাতি-জনগোষ্ঠী আৰু ইয়াৰ সংস্কৃতিৰ বৈচিত্ৰ্যক প্ৰতিফলিত কৰে। ইণ্ডোনেছিয়াত ১৩০০ৰো অধিক জনগোষ্ঠী আছে। তাৰ ভিতৰৰ গায়ো জনগোষ্ঠীৰ এই চামান নৃত্যৰ বিশেষ বৈশিষ্ট্য হ’ল, ইয়াৰ দ্ৰুত গতিৰ ছন্দ আৰু নৃত্যশিল্পীৰ মাজত সাধাৰণ তাল-মিলৰ সমন্বয় সাধন। এই দুটা উপাদান চামান নৃত্যৰ মূল বৈশিষ্ট্য আৰু ইণ্ডোনেছিয়াত চামান নৃত্য বহুলভাৱে পৰিচিত আৰু প্ৰচলিত হোৱাৰ কাৰণসমূহৰ ভিতৰত ই অন্যতম; তদুপৰি ই তুলনামূলকভাৱে শিকিবলৈয়ো সহজ।

২০১১ চনৰ ২৪ নৱেম্বৰত ইউনেস্কোৱে আচেহৰ পৰম্পৰাগত চামান নৃত্যক জৰুৰী সুৰক্ষাৰ প্ৰয়োজনীয়তা থকা লুপ্তপ্ৰায় সাংস্কৃতিক ঐতিহ্য হিচাপে আনুষ্ঠানিকভাৱে স্বীকৃতি দিয়ে।

এছিয়ান পৰ্যটন সংস্থা(এছিয়ান্তা)ই ২০১২ চনৰ ২৫ সংখ্যক এছিয়ানা এৱাৰ্ডছ ফৰ এক্সিলেন্সত চামান নৃত্যক এছিয়ান সাংস্কৃতিক সংৰক্ষণৰ শ্ৰেষ্ঠ প্ৰচেষ্টা হিচাপে নিৰ্বাচিত কৰে৷

ব্যুৎপত্তিবিজ্ঞান

চামান শব্দটো আচেহৰ গায়ো অঞ্চলৰ এজন ইছলাম ধৰ্মী মৌলবী শ্বেখ চামানৰ পৰা আহিছে। কোৱা হয় যে, ইণ্ডোনেছিয়াৰ আচেহ্ প্ৰদেশৰ গায়ো অঞ্চলত ইছলাম ধৰ্ম প্ৰচাৰৰ বাবে শ্বেখ চামানে এটা নৃত্য পৰম্পৰা গঢ়ি তুলিছিল আৰু তাকেই বৰ্তমান চামান নৃত্য বুলি কোৱা হয়।

পৰিভাষা

এই নৃত্যত কোনো বাদ্যযন্ত্ৰ সংগত কৰা নহয়৷ বিনা বাদ্য পৰিৱেশনেৰে এদল লোকে এই নৃত্য পৰিৱেশন কৰে। মূলতঃ এই নৃত্যৰ শিল্পীসকল আছিল একান্তভাৱে পুৰুষ। এই নৃত্য পৰিৱেশনত মূল শিল্পীজনে আৰম্ভণিতে কিছুমান আকৰ্ষণীয় লয়লাস কৰি কিছু গীত গায়। একোটা চুটি গীত, যিবোৰে চুটি চুটি নৃত্যৰ সূচনা কৰে, যিবোৰ প্ৰায় ১৫ৰ পৰা ২০ মিনিটলৈকে চলিব পাৰে। প্ৰত্যেকেই প্ৰকৃতি আৰু উচ্চ মূল্যবোধৰ প্ৰতীক থকা গায়ো মটিফৰ সৈতে এম্ব্ৰয়ডাৰী কৰা ক’লা সাজ-পোছাক পিন্ধে। গীতবোৰ ধৰ্মীয়, ৰোমান্টিক বা হাস্যৰসময়ী হ’ব পাৰে। নৃত্যশিল্পীসকলে হাত চাপৰি বজায়, বুকু, উৰু আৰু মাটিত চৰ মাৰে, আঙুলিৰে টিলিকি মাৰে৷ শৰীৰৰ ভংগীমাবোৰ দৈনন্দিন জীৱন আৰু তেওঁলোকৰ প্ৰাকৃতিক পৰিৱেশৰ প্ৰতীক হিচাপে দেখুওৱা হয়।) সমতুল্য ৰূপত বহি তাৰ লগে লগে এটা শাৰী গঠন কৰে। তাৰ পিছত গায়কে গান গাবলৈ আৰম্ভ কৰে৷ আৰম্ভণিৰ গীতৰ কথাবোৰে সাধাৰণতে গায়ো সংস্কৃতিৰ সাধাৰণ বৈশিষ্ট্যসমূহ মধ্যমীয়া গতিৰে প্ৰকাশ কৰিবলৈ ধৰে। তাৰ পিছত নৃত্যশিল্পীসকলে গীতৰ গতিবিধি অনুসৰণ কৰি ছন্দময়ভাৱে হাত লৰচৰ কৰিবলৈ আৰম্ভ কৰে। ক্ৰমে নৃত্যৰ সময় আগবাঢ়ি যোৱাৰ লগে লগে শিল্পীসকলৰ বাহু, মূৰ আৰু শৰীৰৰ ওপৰৰ অংশৰ সৈতেও গতিবিধিসমূহ বিয়পি যায়। নৃত্যৰ গতি লাহে লাহে দ্ৰুত হৈ পৰে আৰু তেনে অৱস্থাত বহা আসনৰ অৱস্থান সলনি হৈ পৰিব পাৰে। নৃত্যৰ মূল উপাদানটো হ’ল, প্ৰতিজন নৃত্য-শিল্পীয়ে একে সময়তে সমন্বয় সাধন কৰিব লাগিব, যাৰ ফলত এক সমজাতীয়, অবিৰত, গতিৰ ৰেখা সৃষ্টি হয় যিটোক প্ৰায়ে চামান নৃত্যৰ সংজ্ঞায়িত বৈশিষ্ট্য হিচাপে বৰ্ণনা কৰা হয়। এই নৃত্যটো বিশেষভাবে উল্লেখযোগ্য কৰি তোলাৰ কথাটো হ’ল, গায়ো লুইছৰ পৰা অহা এই মূল চামান নৃত্যটোৰ লগত কোনো বাদ্যযন্ত্ৰ সংগত কৰা নহয়।

তথ্য সূ্ত্ৰ

শ্ৰেণী:ইণ্ডোনেছিয়াৰ সংস্কৃতি
শ্ৰেণী:লোক-নৃত্য
নলিনী পাৰ্থসাৰথি

নলিনী পাৰ্থসাৰথি পণ্ডিচেৰীৰ এগৰাকী ভাৰতীয় চিকিৎসক আৰু সমাজসেৱিকা। তেওঁ জিপমাৰ (JIPMER)ৰ শিশু ৰোগ বিভাগৰ প্ৰাক্তন অধ্যাপক আছিল। হিমোফিলিয়া ৰোগত আক্ৰান্ত ৰোগীসকললৈ আগবঢ়োৱা চিকিৎসাৰ ক্ষেত্ৰত তেওঁ আগবঢ়োৱা জীৱনজোৰা অৱদানৰ বাবে ভাৰত চৰকাৰে তেওঁক ২০২৩ বৰ্ষত দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী বঁটা প্ৰদান কৰে। নলিনীয়ে কেৱল পণ্ডিচেৰীত হিমোফিলিয়া সমাজ আৰম্ভ কৰাই নহয়, তেওঁ পণ্ডিচেৰী আৰু টেনেচীৰ চাৰিওফালৰ বিভিন্ন অঞ্চলৰ ৰোগীৰ যত্ন লোৱাৰ বাবে ত্ৰিশ বছৰৰো অধিক সময় অতিবাহিত কৰিছে। পণ্ডিচেৰীৰ লগতে নলিনীয়ে তামিলনাডুৰ আশ-পাশৰ বিভিন্ন জিলাত ৰোগীৰ হকে সেৱা আগবঢ়াই আহিছে।

সংক্ষিপ্ত জীৱনী

নলিনীয়ে অধ্যাপক ৰূপে জেআইপিএমইআৰত কাম আৰম্ভ কৰিছিল আৰু পিছলৈ শিশু ৰোগ বিভাগৰ মুৰব্বীৰ পদ পাইছিল। কিন্তু তেওঁ হিমোফিলিয়া পীড়িত ৰোগীৰ বাবে কাম কৰিবৰ বাবে স্বেচ্ছাই কামৰ পৰা অৱসৰ গ্ৰহণ কৰে। অৱসৰ গ্ৰহণ কৰাৰ আগতে তেওঁ জিপমাৰত দহ বছৰৰ সেৱা আগবঢ়াইছিল। চাকৰিৰ পৰা অৱসৰ গ্ৰহণৰ পিছত তেওঁ পণ্ডিচেৰীত হিমোফিলিয়া চছাইটি আৰু হিমোফিলিয়া স্বাস্থ্য কেন্দ্ৰ আৰম্ভ কৰে। এই কেন্দ্ৰ আৰম্ভ কৰিবলৈ মুখ্যমন্ত্ৰীয়ে থাটানচাভাডিত ভূমি দান কৰিছিল আৰু ইণ্ডিয়ান অইল কৰ্পোৰেশ্যনে ভৱনটো নিৰ্মাণত অৰিহণা যোগইছিল। বৰ্তমান এই কেন্দ্ৰই ৩০০ জন হিমোফিলিয়া ৰোগীক চিকিৎসা প্ৰদান কৰি আছে। নলিনীয়ে নিজৰ উপাৰ্জনৰ অংশও ৰোগীসকলক প্ৰয়োজনীয় সা-সুবিধা প্ৰদানত খৰছ কৰে।

তথ্য উৎস

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:পদ্মশ্ৰী বঁটা বিজয়ী
শ্ৰেণী:সমাজকৰ্মী
শ্ৰেণী:ভাৰতীয় চিকিৎসক
ইজাৰ

ইজাৰ বা ইঝাৰ, যাক মাʿৱাজ, ফুতাহ, উইজাৰ, মক্তাব বুলিও জনা যায়; ওমান, ছোমালিয়া, সংযুক্ত আৰব আমিৰশ্বাহী আৰু য়েমেনত পুৰুষে সঘনাই ব্যৱহাৰ কৰা এটা পৰম্পৰাগতভাৱে শৰীৰৰ নিম্নভাগত পিন্ধা কাপোৰ। য়েমেনীসকলে সাধাৰণতে ঘৰত আৰু কামত ইজাৰ পিন্ধে। ইৰাক, কুৱেইট, বাহৰেইন, চৌদি আৰব আৰু কাটাৰ, আৰু আফ্ৰিকাৰ শিঙত (জিবুতি, ইথিওপিয়া আৰু ইৰিত্ৰিয়া) কিছুমানে ইয়াক ব্যৱহাৰ কৰে। ওমান আৰু ইউ এ ইত সাধাৰণতে ছিৰৱাল চুন্নাহৰ পৰিৱৰ্তে থাউবৰ তলত বগা ইজাৰ পিন্ধা হয়।

ভাৰতীয় উপমহাদেশত হিন্দুস্তানী ভাষাত ইজাৰ শব্দটোৱে কথিতভাৱে ট্ৰাউজাৰ বা অপেন ড্ৰয়াৰক বুজায়, যাৰ ফলত মাদ্ৰাজ তামিলত নিজাৰৰ দৰে অন্যান্য ভাৰতীয় ভাষাত ডাক্কানী উৰ্দু নিজাৰৰ জৰিয়তে বিভিন্ন ৰূপত প্ৰৱেশ কৰিছে।

তথ্যসূত্ৰ

শ্ৰেণী:বস্ত্ৰ্ৰ
ব্ৰেইল্

ব্ৰেইল্‌ হৈছে অন্ধ বা চকুৰে কম দেখা লোকে ব্যৱহাৰ কৰা এটা স্পৰ্শীয় (tactile) লিখন পদ্ধতি। পৰম্পৰাগতভাৱে ইয়াক এম্‌বছ কাগজত লিখা হয়। ব্ৰেইল্‌ ব্যৱহাৰকাৰীয়ে refreshable braille display-ৰ সহায়ত কম্পিউটাৰ স্ক্ৰীন বা আন ইলেক্‌ট্ৰনিক সঁজুলিত আখৰ পঢ়িব পাৰে। তেওঁলোকে স্লে'ট আৰু ষ্টাইলাছেৰে ব্ৰেইল্‌ লিখিব পাৰে বা পৰ্টেবল ব্ৰেইল্‌ ন'টটেকাৰৰ দৰে ব্ৰেইল্‌ ৰাইটাৰত টাইপ কৰিব পাৰে।

ফৰাছী স্ৰষ্টা লুই ব্ৰেইল্‌ৰ নামেৰে এই পদ্ধতিটোৰ নাম ৰখা হৈছে। সৰুকালত এক দুৰ্ঘটনাত তেওঁ দৃষ্টিশক্তি হেৰুৱাইছিল। ১৮২৪ চনত ১৫ বছৰ বয়সত নৈশ লিখনৰ সংশোধনেৰে ব্ৰেইলে ফৰাছী বৰ্ণমালাৰ এক সংকেত বিকাশ কৰে। ১৮২৯ চনত সংগীতৰ ন'টচন সামৰি তেওঁ এই পদ্ধতি প্ৰকাশ কৰে। ১৮৩৭ চনত প্ৰকাশিত দ্বিতীয় সংস্কৰণ আছিল আধুনিক যুগত বিকশিত প্ৰথম বাইনেৰী লিখন পদ্ধতি।

ব্ৰেইল্‌ চিহ্নসমূহ চাৰিচুকীয়া যাক cells বোলে আৰু ইয়াত উঠন raised dots কিছুমান থাকে। এই ডট্‌বোৰৰ সংখ্যা আৰু বিন্যাসে এটা আখৰক আনবোৰৰ পৰা পৃথক কৰে। বিভিন্ন ব্ৰেইল্‌ বৰ্ণমালাসমূহ ছপা শব্দৰ প্ৰতিলিপিকৰণ সংকেত হিচাপে বিকশিত হোৱা বাবে ভাষাভেদে মেপিং (আখৰৰ স্থান) বেলেগ বেলেগ হয়। ইয়াৰ উপৰি ইংৰাজী ব্ৰেইল্‌ত সংকেতৰ তিনিটা স্তৰ আছে।

ব্ৰেইল্‌ পাঠ্যত কেৱল ব্ৰেইল্‌ কোষবোৰেই নাথাকে। ইয়াত ছবি, গ্ৰাফ আদিও থাকিব পাৰে। এটা সম্পূৰ্ণ ব্ৰেইল্‌ কোষত দুটা শাৰীত তিনিটাকৈ ছটা উঠন ডট্‌ থাকে। ডট্‌বোৰৰ স্থান একৰ পৰা ছয়লৈকে নিৰ্দিষ্ট কৰা হয়।

স্বৰবৰ্ণ

মুদ্ৰণ
অ আ ই ঈ উ ঊ ঋ এ ঐ ও ঔ
ব্ৰেইল্‌

ব্যঞ্জনবৰ্ণ

মুদ্ৰণ
ক খ গ ঘ ঙ চ ছ জ ঝ ঞ
ব্ৰেইল্‌

মুদ্ৰণ
ট ঠ ড ঢ ণ ত থ দ ধ ন
ব্ৰেইল্‌

মুদ্ৰণ
প ফ ব ভ ম য ৰ ল ৱ শ
ব্ৰেইল্‌

মুদ্ৰণ
ষ স হ ক্ষ ল় ড় ঢ় য় ৎ  ং
ব্ৰেইল্‌
-
মুদ্ৰণ
 ঃ  ঁ জ্ঞ ্
ব্ৰেইল্‌

সংখ্যা

মুদ্ৰণ
১ ২ ৩ ৪ ৫
ব্ৰেইল্‌

মুদ্ৰণ
৬ ৭ ৮ ৯ ০
ব্ৰেইল্‌

তথ্যসূত্ৰ

বাহ্যিক সংযোগ

Association Valentin Haüy
Alternate Text Production

শ্ৰেণী:লিখন
বালকদাস

গুৰু বালকদাস (, ১৮০৫-১৮৬০) মহান ক্ৰান্তিকাৰী, সমাজ সুধাৰক, যোগ পুৰুষ আৰু মানৱাধিকাৰৰ কাৰণে সৎনাম আন্দোলনৰ প্ৰণেতা তথা সৎনাম ধৰ্মৰ সংস্থাপক গুৰু ঘাসীদাসদেৱৰ দ্বিতীয় পুত্ৰ তথা উত্তৰাধিকাৰী আছিল।

জন্ম

গুৰু বালকদাস দেৱৰ জন্ম ১৮ আগষ্ট ১৮০৫ চনত মধ্য ভাৰতৰ ছত্তীছগঢ় ৰাজ‍্যৰ গিৰৌদপুৰী গাঁৱত হৈছিল। তাৰোপৰি ব্ৰিটিছ চৰকাৰে তেখেতক অস্ত্ৰ-শস্ত্ৰ আৰু অংগৰক্ষক ৰখাৰো অনুমতি দিছিল। আন্ধাৰ ৰাতি দুয়ো পক্ষৰ মাজত যুদ্ধ হয়। গুৰুৰ সুৰক্ষাকৰ্মীয়ে যুদ্ধত তিষ্ঠিব নোৱাৰা দেখি তেওঁ পলাই গৈ ঘেহুঁৰ ভুচিৰ দ'মৰ মাজত লুকাই যায়। গুৰুক শত্ৰুপক্ষই বিচাৰি নাপাই তেওঁৰ বিশ্বাসী সুৰক্ষাকৰ্মী জৌধাইক হত্যা কৰাৰ ভাবুকি দি গুৰুজনাক মাতিবলৈ কয়। তেওঁ উপায়হীন হৈ ঘেহুঁবাৰী ফালে আগুৱাই গৈ অন্তৰত কান্দি কান্দি দুখ মনেৰে শত্ৰু পক্ষ যোৱাৰ সংকেত দিয়াত গুৰু বাহিৰলৈ ওলাই আহে আৰু তেতিয়াই শত্ৰুৱে গুৰুৰ ওপৰত আক্ৰমণ কৰে। সংঘৰ্ষত তেওঁ গম্ভীৰ ৰূপত আঘাতপ্ৰাপ্ত হয়। সুৰক্ষাকৰ্মীয়ে তেখেতক ভাণ্ডাৰপুৰ-বলৌদাবজাৰ য'ত সৎনামী সকলৰ তৎকালীন ৰাজধানী আছিল, তালৈ নিব বিচাৰিছিল। কিন্তু হঠাৎ ৰাস্তা সলনি কৰি নবলপুৰলৈ নিব ধৰিলে। ৰাস্তাত কচা নামৰ গাঁৱত গুৰু বালকদাসে ১৭ মাৰ্চ ১৮৬০ চনত শেষ নিশ্বাস ত‍্যাগ কৰে। তেখেতৰ পাৰ্থিৱ শৰীৰ নৱলপুৰ (বেমেতৰা)ত সমাধিস্থ কৰা হয়।

তথ্যসূত্ৰ

শ্ৰেণী:সমাজ সংস্কাৰক
নাহৰৰ নিৰিবিলি ছাঁ (গ্ৰন্থ)

নাহৰৰ নিৰিবিলি ছাঁ অনুৰাধা শৰ্মা পূজাৰীৰ দ্বাৰা ৰচিত এখন অসমীয়া উপন্যাস। উপন্যাসখন প্ৰথম প্ৰকাশ হৈছিল ২০০৫ চনৰ ডিচেম্বৰ মাহত।

উদ্ধৃতিসমূহ

সময়ৰ সুগন্ধি যেতিয়া হৃদয়ত লাগি ৰয়, তেতিয়া জেঠ মাহতো ফাগুনৰ ফুল ফুলে, সময়ৰ কেলেণ্ডাৰ পুৰণি নহয়।
সুখ-আনন্দৰ সমভাগীতকৈ, দুখ-যন্ত্ৰণাৰ সংগীবোৰে অন্তৰৰ গভীৰত প্ৰৱেশ কৰে। এই সংগৰ স্থায়ীত্ব থাকে।
ৰুঢ় বাস্তৱ সদায় যেনেকৈ ভাল নালাগে,অলীক কল্পনাও সদায় ভাল নালাগে।ভাল লাগে ইয়াৰ সংমিশ্ৰণ।
মানুহৰ ইচ্ছা আৰু স্পৃহাৰ পিয়াহ সহজে মৰিলে মনৰ অসন্তুষ্টিৰ তৃষ্ণা বাঢ়ি যায়।
কিছুমান মানুহ অবিশ্বাসৰ দাস, বিশ্বাস তেওঁলোকৰ বাবে সৌ আকাশৰ জোনটোৰ দৰে। ধুনীয়া, চাব পাৰি কিন্তু চুব নোৱাৰি।
নিৰ্জনতাই মানুহক সমৃদ্ধ কৰে কিন্তু নিঃসংগতাই হতাশা আনে।
বিবাহপাশত পুৰুষ কেতিয়াও বন্দী নহয়, বন্দী হয় নাৰী। চাৰ্কাছৰ বাঘিণীৰ দৰে বিবাহিতা নাৰী। আমৃত্যু সংসাৰ চাৰ্কাছত খেল দেখুৱাই হাত চাপৰি বুটলিব পাৰিলেহে হ'ব পাৰি আদৰ্শ পত্নী বা বোৱাৰী।
যৌৱন এনে এক উদাৰ নীতি, যি নিৰপেক্ষভাৱে নিজৰ ভাগ সময়ত সকলোকে দি যায়।
আনন্দ প্ৰকাশ কৰিবলৈ ক্ষণ গণিব নালাগে, কিন্তু যন্ত্ৰণা প্ৰকাশৰ ক্ষণ সদায় মন্থৰ। ই নিজস্ব সময়ত, নিজস্ব ৰীতিত আত্মপ্ৰকাশ কৰে।
প্ৰত্যেক সংযোগ আৰু বিয়োগৰ নিৰ্দিষ্ট ক্ষণ থাকে,কেতিয়াবা ইচ্ছা কৰিলেও একো নহয়,কেতিয়াবা ইচ্ছা নকৰাকৈয়ে সকলো হয়।
যি সম্পৰ্কত হেৰুৱাৰ ভয় নাই,বিচ্ছেদৰ ভয় নাই,সন্দেহৰ স্থান নাই সেয়াইতো প্ৰেম।
তোমাৰ বাবে যাৰ অন্তৰৰ পৰা আপোনা-আপুনি আৱেগৰ সোঁত চকুৰে বৈ আহে— তেওঁতকৈ পৃথিৱীত কোনো আপোন নাই।
ভৱিষ্যত বস্তটোৱেই এখন ৰঙীণ চিলা।উৰুৱাই দি ভাল লাগে।কোনো চিলা উৰাওঁতাই আশা নকৰে চিলাখন যিকোনো মুহূৰ্তত য'তে-ত'তে লাগি ফাটি-চিটিও যাব পাৰে বুলি।

উৎস

শ্ৰেণী:উপন্যাস
শ্ৰেণী:180
স্কট কেলি

স্কট যোচেফ কেলি (; জন্ম: ২১ ফেব্ৰুৱাৰী, ১৯৬৪) হ’ল ক্ৰমে এজন অভিযন্তা, এজন অৱসৰপ্ৰাপ্ত আমেৰিকান মহাকাশচাৰী আৰু আমেৰিকা নৌসেনা বাহিনীৰ এজন অৱসৰপ্ৰাপ্ত সেনাপতি। ১৯৬৪ চনৰ ২১ ফেব্ৰুৱাৰীত নিউ জাৰ্ছিৰ অৰেঞ্জত তেওঁৰ একেধৰণৰ যমজ ভাতৃ মাৰ্কৰ সৈতে স্কট কেলিৰ জন্ম হয় পেট্ৰিচিয়া (মেকএভয়) আৰু ৰিচাৰ্ড কেলিৰ ঘৰত। কেলিৰ পৰিয়ালটো পশ্চিম অৰেঞ্জত বাস কৰিছিল, য’ত তেওঁৰ পিতৃ-মাতৃয়ে আৰক্ষী বিষয়া হিচাপে কাম কৰিছিল। অভিজ্ঞ মহাকাশচাৰী স্কট কেলিয়ে আন্তঃৰাষ্ট্ৰীয় মহাকাশ কেন্দ্ৰত (International Space Centre, চমুকৈ ISS) ক্ৰমে অভিযান ২৬, ৪৫ আৰু ৪৬ৰ দায়িত্বভাৰ গ্ৰহণ কৰিছিল।

মহাকাশ abhizaan

১৯৯৯ চনৰ ডিচেম্বৰ মাহত এচ.টি.এচ.-১০৩ (STS-103) মহাকাশ ভ্ৰমণত স্পেছ চাটল্ ডিস্কভাৰীৰ (Space Shuttle Discovery) বৈমানিক হিচাপে কেলিয়ে প্ৰথম মহাকাশ যাত্ৰা আৰম্ভ কৰিছিল। আঠদিনীয়া এই অভিযানৰ লক্ষ্য আছিল হাবল স্পেছ টেলিস্ক’পত (Hubble Space Telescope) তৃতীয়বাৰৰ বাবে কিছু মেৰামতি কৰি তাৰ কাৰ্যদক্ষতা বৃদ্ধি কৰা। ২০০৭ চনৰ আগষ্ট মাহত এচ.টি.এচ.-১১৮ (STS-118)ৰ মিছন কমাণ্ডাৰ হিচাপে কেলিয়ে দ্বিতীয়বাৰৰ বাবে মহাকাশ ভ্ৰমণ কৰিছিল। এয়া আছিল ISSত ১২ দিনীয়া স্পেছ চাটল্ মিছন (Space Shuttle Mission)। কেলিৰ তৃতীয় মহাকাশ ভ্ৰমণ আছিল ISSত অভিযান ২৬ৰ কমাণ্ডাৰ হিচাপে। ২০১০ চনৰ ৯ অক্টোবৰত অভিযান ২৫ৰ সময়ছোৱাত স্কট কেলিয়ে ৰাছিয়ান ছ’য়ুজ মহাকাশযানেৰে ভ্ৰমণ কৰি ISSত উপস্থিত হয় আৰু অভিযান শেষ হোৱালৈকে উৰণ অভিযন্তা হিচাপে কৰ্মৰত আছিল। ১৯৯৩ চনৰ জানুৱাৰী মাহত কেলিক আমেৰিকাত অংশগ্ৰহণ কৰিবলৈ নিৰ্বাচিত কৰা হয়। ১৯৯৫ চনত কেলি আৰু তেওঁৰ ভাতৃয়ে মহাকাশচাৰী হ’বলৈ নাছাত আবেদন কৰে। ১৯৯৬ চনৰ এপ্ৰিল মাহত তেওঁ আৰু মাৰ্ক মহাকাশচাৰীৰ প্ৰাৰ্থী হ’বলৈ নিৰ্বাচিত হয়; নাছাৰ ইতিহাসত নিৰ্বাচিত হোৱা প্ৰথম আত্মীয়। ১৯৯৬ চনৰ জুলাই মাহত কেলিয়ে হিউষ্টনলৈ গুচি যায়, আৰু জনছন মহাকাশ কেন্দ্ৰত মহাকাশচাৰী গোট ১৬ত প্ৰশিক্ষণ আৰম্ভ কৰে। প্ৰশিক্ষণ সম্পূৰ্ণ হোৱাৰ পিছত তেওঁক আন্তঃৰাষ্ট্ৰীয় মহাকাশ কেন্দ্ৰত সতৰ্কতা আৰু সতৰ্কবাণী ব্যৱস্থাৰ কাম কৰিবলৈ নিযুক্তি দিয়া হয়।

সেনাবাহিনী

স্নাতক ডিগ্ৰী লাভ কৰাৰ পিছত কেলিক আমেৰিকাৰ নৌসেনাত এন্সাইন হিচাপে কমিচন দিয়া হয়। তেখেতে এন এ এছ পেনচাকোলাত প্ৰাৰম্ভিক বিমান বিদ্যালয় সম্পূৰ্ণ কৰে, য'ত তেওঁ টি-৩৪ মেণ্টৰ প্ৰপেলাৰ চালিত প্ৰশিক্ষক বিমান উৰুৱাইছিল, তাৰ পিছত তেওঁক জেট বিমান উৰুৱাবলৈ নিৰ্বাচিত কৰা হয়। ১৯৮৮ চনত তেওঁ টেক্সাছৰ বিভিললৈ গুচি যায় জেট প্ৰশিক্ষণ নেভাল এয়াৰ ষ্টেচন চেজ ফিল্ডত, য'ত তেওঁ টি-২ বাকাই আৰু এ-৪ স্কাইহকত প্ৰশিক্ষণ লৈছিল। ১৯৮৯ চনত তেওঁ নৌসেনাৰ বিমান পৰিচালক হিচাপে স্নাতক ডিগ্ৰী লাভ কৰে আৰু তেওঁক এফ-১৪ টমকেট উৰুৱাবলৈ নিযুক্তি দিয়া হয়। তেওঁ ভাৰ্জিনিয়াৰ নৌসেনাৰ এয়াৰ ষ্টেচন অ'চেনাত ভিএফ-১০১ত প্ৰাৰম্ভিক এফ-১৪ প্ৰশিক্ষণৰ বাবে ৰিপৰ্ট দিয়ে। ১৯৯০ চনৰ ছেপ্টেম্বৰ মাহত এই প্ৰশিক্ষণ সম্পূৰ্ণ কৰাৰ পিছত তেওঁক ভি এফ-১৪৩ত নিযুক্তি দিয়া হয়, আৰু বিমানবাহক জাহাজ ইউ এছ এছ ড্ৱাইট ডি আইজেনহাৱাৰত উত্তৰ আটলাণ্টিক আৰু পাৰ্চী উপসাগৰত নিয়োজিত কৰা হয়।

তথ্য সংগ্ৰহ

বাহ্যিক সংযোগ

scottkelly.com
টুইটাৰত স্কট কেলি
নাছা জীৱনী

শ্ৰেণী:মহাকাশচাৰী
শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান মহাকাশচাৰী
শ্ৰেণী:জীৱিত ব্যক্তি
প্ৰাজক্তা কলি

প্ৰাজক্তা কলি হৈছে এগৰাকী ভাৰতীয় ইউটিউবাৰ৷ হাস্যৰসাত্মক ভিডিঅ' নিৰ্মাণৰ জৰিয়তে তেখেতে জনপ্ৰিয়তা অৰ্জন কৰিছে৷ ইউটিউবৰ জগতত প্ৰাজক্তা কলি ম'ষ্টলি ছেইন (MostlySane) হিচাপে পৰিচিত৷ দৈনন্দিন জীৱনৰ বিভিন্ন পৰিস্থিতিৰ আধাৰত পৰ্যবেক্ষণভিত্তিক ৰসাত্মক ভিডিঅ' নিৰ্মাণত তেখেতে গুৰুত্ব দি আহিছে৷

কেৰিয়াৰ

২০১৫ চনত ইউটিউবত নিজৰ চেনেলটো আৰম্ভ কৰাৰ আগতে প্ৰাজক্তাই মুম্বাইস্থিত ফেভাৰ ১০৪ এফএম ৰেডিঅ ষ্টেচনত এগৰাকী ইণ্টাৰ্ণ হিচাপে নিজৰ কেৰিয়াৰ আৰম্ভ কৰিছিল৷

২০১৮ চনৰ দিল্লীত আৰু ২০১৯ চনত মুম্বাইত অনুষ্ঠিত হোৱা "ইউটিউবত ফেনফেষ্ট"ত প্ৰাজক্তাই অনুষ্ঠান পৰিৱেশন কৰিছিল৷২০১৮ চনৰ ডিচেম্বৰ মাহত তেখেতে ৰাষ্ট্ৰীয় টিভি বিজ্ঞাপনৰ বাবে এটা হোৱাটছআপ-সম্পৰ্কীয় বিজ্ঞাপন নিৰ্মাণত অংশ লয়৷

২০১৯ চনৰ ফেব্ৰুৱাৰী মাহত ফৰ্বচ আলোচনীয়ে যুগুত কৰা "৩০ৰ অনুৰ্দ্ধ ৩০" (30 under 30)ত স্থান লাভ কৰে৷ ইয়াৰ উপৰিও ভাৰতীয় বাণিজ্য আলোচনী আউটলুকৰ "মূল্যসম্পন্ন নাৰী" (Women of Worth)ৰ তালিকা আৰু এণ্ট্ৰেপেনেয়ৰ ইন্ডিয়াৰৰ ৩৫ ৰ অনুৰ্দ্ধ ৩৫ৰ তালিকাত প্ৰাজক্তাই স্থান লাভ কৰিছে৷ "কছম'পলিটান" আলোচনীয়ে আয়োজন কৰা বছৰটোৰ ইউটিউবাৰ বঁটাৰেও প্ৰজক্তা সন্মানীত হয়৷ ২০২০ চনৰ জানুৱাৰীত, "গ্ৰেজিয়া ইণ্ডিয়া"ৰ বাৰ্ষিক "Cool List"ত তেখেতক স্থান দিয়া হয়৷ ২০২০ চনৰ এপ্ৰিলত "বি ডব্লিউ বিজিনেছৱৰ্ল্ড"ৰ সৰ্বাধিক প্ৰভাৱশালী নাৰীৰ তালিকাত অন্তৰ্ভুক্ত হোৱাৰ সন্মান হিচাপে তেখেতে আলোচনীখনৰ বেটুপাতত স্থান লাভ কৰে৷

বলিউদৰ একাধিক তাৰকা যেনে-কৰিনা কাপুৰ, নৱাজুদ্দিন ছিদ্দিকী আৰু বিকী কোশল কোলীৰ চেনেললৈ আগমন ঘটিছে৷

২০২০ চনৰ জুলাই মাহত, কোলিয়ে খয়ালী পোলাউ (Khayali Pulao) নামৰ এখনি চুটি ছবিত মুখ্য চৰিত্ৰত অভিনয় কৰে৷ এইখন চুটি ছবিখনৰ আধাৰ আছিল হাৰিয়ানাৰ গ্ৰামীন অঞ্চলত নাৰীৰ সৱলীকৰণ৷

একক কণ্ঠৰ গীত

বৰ্ষ শীৰ্ষক
২০১৭ "ছেইমলেছ" (সহযোগী-ৰাফতাৰ)
২০১৮ "ন' অফেন্স"
২০২০ "য়েহ ডিছ গানা হ্যেয়"

চলচ্চিত্ৰ

বৰ্ষ
শীৰ্ষক
চৰিত্ৰ
পৰিচালক
ভাষা
টোকা
২০২০
খায়ালী পোলাও
আশা
তৰুণ ডুডেজা
হাৰয়ানী
ইউটিউবৰ আছুতীয়া, অভিনয়ত-য়শপাল শৰ্মা

বাহ্যিক সংযোগ

তথ্যসূত্ৰ

শ্ৰেণী: ভাৰতীয় ইউটিউবাৰ
শ্ৰেণী: জীৱিত ব্যক্তি
মমতা শংকৰ

মমতা শংকৰ (; জন্ম: ৭ জানুৱাৰী ১৯৫৫) এগৰাকী ভাৰতীয় অভিনেত্ৰী আৰু নৃত্যশিল্পী। বাংলা চিনেমাৰ কামৰ বাবে তেওঁ পৰিচিত। সত্যজিৎ সত্যজিৎ সত্য, মৃণাল সেন, ঋতুপৰ্ণ ঘোষ, বুদ্ধদেৱ দাসগুপ্ত, গৌতম ঘোষকে ধৰি পৰিচালকৰ ছবিত অভিনয় কৰিছে। অভিনেত্ৰী হোৱাৰ উপৰিও তেওঁ এগৰাকী নৃত্যশিল্পী আৰু নৃত্য পৰিচালক।
সংগীত শিল্পী পণ্ডিত ৰবি শংকৰৰ ভতিজী আছিল। তেওঁৰ ভাতৃ আনন্দ শংকৰ এজন ভাৰত-পশ্চিমীয়া সংযোজন সংগীতজ্ঞ আছিল।

প্ৰাথমিক জীৱন আৰু শিক্ষা

১৯৫৫ চনৰ ৭ জানুৱাৰীত নৃত্যশিল্পী উদয় শংকৰ আৰু অমলা শংকৰৰ ঘৰত মমতা শংকৰৰ জন্ম হয়।
তেওঁ অমলা শংকৰৰ অধীনত কলিকতাৰ উদয় শংকৰ ইণ্ডিয়া কালচাৰ চেণ্টাৰত নৃত্য আৰু নৃত্য পৰিচালনাৰ প্ৰশিক্ষণ লাভ কৰে।

কৰ্মজীৱন

১৯৭৬ চনত মৃণাল সেনৰ পৰিচালিত মৃগয়া ছবিৰে চলচ্চিত্ৰত আত্মপ্ৰকাশ কৰে শংকৰে। বছৰৰ বাবে শ্ৰেষ্ঠ বৈশিষ্ট্যপূৰ্ণ ছবিৰ ৰাষ্ট্ৰীয় চলচ্চিত্ৰ বঁটা লাভ কৰে।

শংকৰ বিবাহিত, আৰু ১৯৮৬ চনত প্ৰতিষ্ঠা হোৱা উদয়ন - মমতা শংকৰ নৃত্য কোম্পানী চলাই আছে, আৰু যিয়ে সমগ্ৰ বিশ্বতে বিস্তৃতভাৱে ভ্ৰমণ কৰে, ‘মমতা শংকৰ বেলেট দল’ৰ সৈতে। ১৯৭৮ চনত প্ৰতিষ্ঠা হোৱা এই দলটোৱে ১৯৭৯ চনত ৰবীন্দ্ৰনাথ ঠাকুৰৰ ৰচনা চণ্ডলিকাৰ আধাৰত প্ৰথম প্ৰযোজনা কৰে।
ইয়াৰ পিছত হৰিখেলা, আজকেৰ একলব্য, মিলাপ, শিকাৰ, পৃথিৱী মাতৃ, অমৃতস্যপুত্ৰ আৰু শবাৰী।

পুৰস্কাৰ

১৯৯২: ৰাষ্ট্ৰীয় চলচ্চিত্ৰ বঁটা – বিশেষ জুৰী বঁটা (বৈচিত্ৰ্য চলচ্চিত্ৰ):অগন্তুক
১৯৯৩: BFJA Award-"শাখা প্ৰশাখা"ৰ বাবে শ্ৰেষ্ঠ সহযোগী অভিনেত্ৰী বঁটা।
২০০০: BFJA Award-"উৎসব"ৰ বাবে শ্ৰেষ্ঠ সহযোগী অভিনেত্ৰী বঁটা।
২০২৫: পদ্মশ্ৰী

ফিল্মগ্ৰাফী

মৃগয়া (দ্য ৰয়েল হাণ্ট, ১৯৭৬)
ওকা উৰি কথা (The Marginal Ones or The Outsiders, ১৯৭৭)
দূৰতৱা ওৰফে দূৰত্ব (১৯৭৮)
এক দিন প্ৰতিদিন (এণ্ড কুইট ৰোলছ দ্য ডন বা ৱান ডে লাইক আনদাৰ (আমেৰিকা), ১৯৭৯)
বাপিকা বিদাই (১৯৮০)
কলংকিনি (১৯৮১)
খাৰিজ ( গোচৰটো বন্ধ, ১৯৮২)
গৃহজুদ্ধ (ক্ৰছৰোডছ, ১৯৮২)
ডাখল (দ্য অকুপেচন, ১৯৮২)
গৃহজুদ্ধ (ক্ৰছৰোডছ, ১৯৮২)
নিশান্তে (১৯৮৫)
নীলকান্তো (১৯৮৫)
শখা প্ৰশাখা (গছৰ ডাল বা লেছ ব্ৰাঞ্চছ ডি ল'আৰ্ব্ৰে, ১৯৯১)
আগন্তুক (দ্য ষ্ট্ৰেঞ্জাৰ ওৰফে লে ভিজিট্যুৰ, ১৯৯১)
সুন্যা থেকে সুৰু (এ ৰিটাৰ্ণ টু জিৰ', ১৯৯৩)
প্ৰজাপতি (১৯৯৩)
সোপন (১৯৯৪)
দহন (ক্ৰছফায়াৰ, ১৯৯৭)
উৎসৱ (উৎসৱ, ২০০০)
ৱাৰিছ (২০০৪)
দ্য বং কানেকচন (২০০৬)
সমুদ্ৰা সাক্ষী (২০০৬)
বালীগঞ্জ আদালত (২০০৭)
দৃষ্টি প্ৰদীপ (২০০৮)
আবোহোমান (দ্য ইটাৰ্নেল, ২০১০)
জানি দ্যাখা হাউবে (২০১১)
ৰঞ্জনা আমি আৰ আছবোনা (২০১১)
জাতিশ্বৰ (২০১৪)
Agantuker Pore (২০১৫)
গোলাপী (২০১৬)
মাচেৰ ঝোল (২০১৭)
ফ্লেট নং ৬০৯ (২০১৮)
শ্বাহজাহান ৰিজেন্সি (২০১৯)
শ্বেশ্বাৰ গলপো (২০১৯)
অন্তৰ্ধান (২০২১)
ভোটভোটি (২০২২)
এণ্টাৰলিন
ফ্লেট নং ৬০৯
প্ৰজাপোটি (২০২২)
শিবপুৰ (২০২৩)
পালান (২০২৩)
বিজয়ৰ পোৰে (২০২৩)
প্ৰধান (২০২৩)
প্ৰজাপটি ২ (২০২৫)

তথ্য সংগ্ৰহ

শ্ৰেণী:ভাৰতীয় নাৰী
শ্ৰেণী:অভিনেত্ৰী
নকুল সহদেৱ ৰথ

নকুল সহদেৱ ৰথ ভাৰতৰ তামিলনাডু ৰাজ্যৰ কাঞ্চীপুৰম জিলাৰ বংগ উপসাগৰৰ ক’ৰ’মেণ্ডেল উপকূলৰ মহাবলীপুৰমত পঞ্চৰথ কমপ্লেক্সত অৱস্থিত এক কীৰ্তিচিহ্ন। ই একক ভাৰতীয় শিল কাটি স্থাপত্যৰ উদাহৰণ।
সপ্তম শতিকাৰ শেষৰ ফালৰ পৰা পল্লৱ ৰাজ্যৰ ৰজা প্ৰথম মহেন্দ্ৰবৰ্মান আৰু তেওঁৰ পুত্ৰ প্ৰথম নৰসিংহবৰ্মান (৬৩০–৬৮০ খ্ৰীষ্টাব্দ; ইয়াক মমল্ল বা "মহাযোদ্ধা" বুলিও কোৱা হয়) ৰাজত্বকালৰ বুলি কোৱা হয়। সমগ্ৰ কমপ্লেক্সটো ভাৰতৰ প্ৰত্নতাত্ত্বিক জৰীপ (ASI)ৰ তত্বাৱধানত আছে আৰু ১৯৮৪ চনৰ পৰা ইউনেস্কোৰ বিশ্ব ঐতিহ্য ক্ষেত্ৰ হিচাপে নিৰ্ধাৰণ কৰা মহাবলীপুৰমৰ স্মৃতিসৌধৰ গোটসমূহৰ ভিতৰত অন্যতম।

ৰথৰ দৰে মন্দিৰটো গোলাপী গ্ৰেনাইটৰ একক একক শিলৰ পৰা খোদিত কৰা হৈছে।
যদিও কেতিয়াবা ভুলতে মন্দিৰ বুলিও কোৱা হয়, তথাপিও এই গঠনটো পবিত্ৰ কৰা হোৱা নাছিল, কিয়নো ই প্ৰথম নৰসিংহবৰ্মানৰ মৃত্যুৰ পিছলৈকে অপবিত্ৰ হৈ আছিল।
মহাভাৰত মহাকাব্যৰ পৰা পাঁচজন পাণ্ডৱৰ শেষৰ দুজন ভাতৃৰ নামেৰে এই গঠনৰ নামকৰণ কৰা হৈছে,
যদিও এই নামকৰণ ঐতিহাসিকভাৱে সমৰ্থিত নহয়। এই সৰু, অসমাপ্ত গঠনটো ইন্দ্ৰ দেৱতাক উৎসৰ্গিত।

ভূগোল

কাঞ্চীপুৰম জিলাৰ ভাৰত মহাসাগৰৰ বংগ উপসাগৰৰ কৰ’মেণ্ডেল উপকূলৰ মহাবলীপুৰম (পূৰ্বতে মমল্লপুৰম নামেৰে জনাজাত)ত অৱস্থিত এই গঠন। ই ৰাজধানী চহৰ চেন্নাই (পূৰ্বতে মাদ্ৰাজ নামেৰে জনাজাত)ৰ পৰা প্ৰায় ৩৫ মাইল (৫৬ কিলোমিটাৰ) দক্ষিণে অৱস্থিত,
আনহাতে চেংগলপট্টু প্ৰায় ২০ মাইল (৩২ কিলোমিটাৰ) দূৰত।

তীৰৰেখাৰ ওচৰতে অৱস্থিত এই ৰথ কমপ্লেক্স। যদিও নকুলা-সহদেৱ ৰথ পঞ্চৰথৰ অংশ, তথাপিও ই আন চাৰিটাৰ পৰা পৃথক। নকুল-সহদেৱ ৰথ দক্ষিণমুখী, আনহাতে ধৰ্মৰাজ, ভীম, অৰ্জুন আৰু দ্ৰৌপদী ৰথ পশ্চিমমুখী। ৰথৰ বাহিৰৰ অংশ বৌদ্ধ মন্দিৰৰ চৈত্য হলৰ দৰে যদিও সৰু পৰিসৰত।

ব্যুৎপত্তিবিজ্ঞান

যদিও ইয়াক একক মন্দিৰ বুলি গণ্য কৰা হয়, তথাপিও "মন্দিৰ" নামটো ভুল নামকৰণ কাৰণ পাঁচটা ৰথ কেতিয়াও সম্পূৰ্ণ হোৱা নাছিল, যাৰ প্ৰমাণ শিখৰত থকা খোদিত নোহোৱা শিলে। সেয়ে ৰথবোৰ পবিত্ৰ কৰা নাছিল, পূজাও কৰা হোৱা নাছিল। মহাকাব্য মহাভাৰত খ্যাতিৰ পাঁচজন পাণ্ডৱ ভাতৃৰ ভিতৰত শেষৰ দুজন নকুল আৰু সহদেৱৰ নামেৰে এই গঠনৰ নামকৰণ কৰা হৈছে। নকুল আৰু সহদেৱক "গজপৃষ্ঠকৰ" বুলিও কোৱা হয়,
যিটো সংস্কৃতত হাতীৰ পিঠিৰ কাৰিকৰী নাম।

ইতিহাস

এই ৰথ আৰু বাকী চাৰিটাৰ বৈশিষ্ট্যক প্ৰাচীন ভাৰতীয় স্থাপত্যৰ কোনো অনুৰূপ নিৰ্মাণৰ সৈতে নিৰ্দিষ্টভাৱে জড়িত কৰিব নোৱাৰি। কিন্তু এই পাঁচ ৰথয়ে ভাৰতীয় মন্দিৰ স্থাপত্যৰ বিকাশৰ পূৰ্বসূৰী বা আৰ্হি হিচাপে কাম কৰিছিল। আন চাৰিটা পঞ্চৰথৰ দৰেই এই শিলৰ ভৱনটোও ইয়াৰ পূৰ্বৰ কাঠৰ সংস্কৰণৰ প্ৰতিৰূপ।
যদিও ইয়াক একক মন্দিৰ বুলি গণ্য কৰা হয়, "মন্দিৰ" এটা ভুল নাম কাৰণ পাঁচটা ৰথ কেতিয়াও সম্পূৰ্ণ হোৱা নাছিল,
আনকি পাণ্ডৱৰ লগত জড়িত মহাকাব্যৰ নামটোও ইতিহাসে সমৰ্থন নকৰে। আন কেইবাটাও কীৰ্তিচিহ্নৰ লগতে এই ৰাথে ১৯৮৪ চনত "মহাবলীপুৰমৰ কীৰ্তিচিহ্ন গোট"ৰ অংশ হিচাপে ইউনেস্কোৰ বিশ্ব ঐতিহ্য ক্ষেত্ৰৰ মৰ্যাদা লাভ কৰে।

লগতে চাওক

পঞ্চৰথ
ধৰ্মৰাজ ৰথ
দ্ৰৌপদী ৰথ
গংগাৰ অৱতৰণ
অৰ্জুন ৰথ
ভীম ৰথ

তথ্য সংগ্ৰহ

শ্ৰেণী:বিশ্ব ঐতিহ্য ক্ষেত্ৰ
শ্ৰেণী:ভাৰত
শ্ৰেণী:তামিলনাডু
নাকৰ অলংকাৰ

]]ৰ নাকৰ অলংকাৰ।

নাকৰ অলংকাৰ (ইংৰাজী: Nose-jewel) হ'ল নাৰীয়ে সৌন্দৰ্য বৃদ্ধিৰ বাবে নাকৰ ফুটা বা নাকৰ মধ্যচ্ছদাৰ ফুটাৰ মাজেৰে পিন্ধা অলংকাৰ।

মধ্যপ্ৰাচ্য আৰু উত্তৰ আফ্ৰিকা

নাকৰ অলংকাৰৰ আটাইতকৈ পুৰণি উল্লেখ পোৱা যায় ৪,০০০ বছৰ আগৰ মধ্যপ্ৰাচ্যত। আদিপুস্তকত উল্লেখ আছে যে, অব্ৰাহামৰ দাসে আইজাকৰ হৈ বিবাহৰ উপহাৰ হিচাপে যুৱতী ৰেবেকাক বিভিন্ন অলংকাৰ উপহাৰ দিছিল। সেই উপহাৰসমূহৰ ভিতৰত আছিল এটা সোণৰ আঙঠি যাক শানফ বুলি কোৱা হৈছিল, যিটো নাকৰ আঙঠি হিচাপেও জনাজাত। ইজিকিয়েল ১৬:১১-১৪-ত জেৰুজালেমক এগৰাকী নাৰী হিচাপে চিত্ৰিত কৰি কোৱা হৈছে যে ঈশ্বৰে তেওঁক সোণৰ মুকুট, কাণফুলি আৰু নাকৰ আঙঠি উপহাৰ দিছিল; "আৰু মই তোমাৰ নাকত এটা আঙঠি, তোমাৰ কাণত কাণফুলি আৰু তোমাৰ মূৰত এটা ধুনীয়া মুকুট পিন্ধালোঁ। এনেদৰে তুমি সোণ আৰু ৰূপৰ অলংকাৰেৰে বিভূষিত হ’লা, আৰু তোমাৰ পোছাক আছিল মিহি লিনেন আৰু এম্ব্ৰয়ডৰী কৰা কাপোৰৰ।"

প্ৰাচীন কাৰ্থেজত নাকৰ মধ্যচ্ছদা ফুটা কৰি পুৰুষ আৰু মহিলা উভয়ে অলংকাৰ পিন্ধিছিল। এইবোৰ সাধাৰণতে সোণৰ আছিল, অৱশ্যে ৰূপৰ কিছুমান নিদৰ্শনো পোৱা গৈছে।

আমেৰিকা

আমেৰিকাত নাক ফুটা কৰাৰ পৰম্পৰা কলম্বিয়ান পূৰ্ব আৰু ঔপনিৱেশিক কালৰপৰাই উত্তৰ আৰু দক্ষিণ আমেৰিকাৰ বিভিন্ন ঠাইত পোৱা যায়। চিচেন ইৎজাৰ গ্ৰেট বলক’ৰ্টৰ উত্তৰ মন্দিৰত বিভিন্ন মৰ্যাদা প্ৰদানৰ অনুষ্ঠান খোদিত কৰা আছে। উত্তৰ মন্দিৰৰ ভল্টত এক নাক ফুটা কৰাৰ অনুষ্ঠানৰ শোভাযাত্ৰা চিত্ৰিত কৰা হৈছে। ইতিহাসবিদ এ. এছ. আলটেকাৰৰ মতে ৮ম শতিকাৰ পূৰ্বৰ ভাৰতীয় সাহিত্যত নাক ফুটা কৰাৰ কোনো উল্লেখ পোৱা নাযায় আৰু সম্ভৱতঃ এই কালছোৱাৰ পিছতহে ইয়াৰ প্ৰচলন হৈছিল। ইতিহাসবিদ বিনয়তোষ ভট্টাচাৰ্যৰ মতে ১২শ শতিকাৰ গ্ৰন্থ মানসোল্লাসত মহিলাসকলে পিন্ধা বিভিন্ন অলংকাৰৰ উল্লেখ আছে যদিও নাকৰ আঙঠিৰ উল্লেখ নাই আৰু সম্ভৱতঃ ১২শ শতিকাৰ পিছতহে ইয়াৰ প্ৰচলন হৈছিল। অলংকাৰ ইতিহাসবিদ অপ্পি উনট্ৰাখটে মত প্ৰকাশ কৰে যে ১৩শ শতিকাত মুছলমানসকলৰদ্বাৰা নাক ফুটা কৰা প্ৰথাটো আৰম্ভ হৈছিল আৰু বছৰ বছৰ ধৰি ই দ্ৰুতগতিত প্ৰতিষ্ঠিত হৈ পৰিছিল।

নথ বা নাকৰ অলংকাৰে পৰিধানকাৰীৰ অৰ্থনৈতিক স্থিতিও প্ৰদৰ্শন কৰে; কিছুমানে সোণত খটোৱা মুকুতা, নীলমণি আৰু বিভিন্ন ৰত্নৰে নিৰ্মিত নথ পিন্ধিছিল আৰু আনহাতে ১৫শ শতিকাৰপৰা আন কিছুমানে ৰূপৰ নথ পিন্ধিবলৈ লৈছিল। ১৭শ আৰু ১৮শ শতিকাৰ ভিতৰত এই অলংকাৰবিধ যথেষ্ট জনপ্ৰিয় হৈ পৰিছিল। ব্ৰিটিছ মিউজিয়ামত গৱেষক ড° ৱালট্ৰুড গাংগুলীয়ে দান কৰা ভাৰত, নেপাল আৰু পাকিস্তানৰ বিভিন্ন প্ৰান্তৰ সোণৰ নাকৰ আঙঠিৰ এক বিশাল সংগ্ৰহ আছে।

আৰু চাওক

নাকৰ মালা

তথ্যসূত্ৰ

শ্ৰেণী:অলংকাৰ